Metodický list k projektu „Hovorme o jedle“
	Cieľ, zameranie aktivity:
	Oboznámiť žiakov s potravinami  3. skupiny, ktorú tvoria mäso, ryby, vajcia, strukoviny a následne pripraviť strukovinový pokrm.

	Vyučovací predmet:   
	Pracovné vyučovanie- príprava pokrmov, ktorú možno realizovať v ročníkoch 5.-9.

	Pomôcky:
	Obrazový materiál s potravinami 3. skupiny, suroviny potrebné na prípravu strukovinového pokrmu (šošovicová polievka, marikľa)

	Príprava:
	Teoretické poznatky o potravinách 3. skupiny, technologický postup zvoleného pokrmu, nákup surovín potrebných na prípravu pokrmu, obrazový materiál

	Postup: 


	· v úvode privítanie žiakov a oboznámenie ich s cieľom a zameraním aktivity
· teoretická časť aktivity zameraná na oboznámenie žiakov s potravinami 3. skupiny, ktorú tvorí mäso, vajcia, ryby, strukoviny a spoznávanie ich významu pre zdravý vývoj človeka
· praktická časť aktivity zameraná na prípravu strukovinového pokrmu – šošovicová polievka, marikľa


Technologický postup:

Potrebujeme: 

šošovicu,  slaninu, hladkú múku, cibuľu, majorán, soľ, korenie

Technologický postup prípravy:
Uvaríme šošovicu. Ochutíme ju soľou, majoránom a korením. Zahustíme zápražkou, ktorú urobíme zo slaniny, cibuľky a múky. 

Marikľa
Potrebujeme:

1kg hrubej múky, 2 lyžičky soli, 1 prášok do pečiva a toľko vody, aby nám vzniklo nelepivé cesto

Technologický postup prípravy:

Z uvedených surovín vypracujeme nelepivé cesto, rozdelíme na 8 bochníkov. Každý bochník rozvaľkáme na plátok hrubý asi 0,5 cm. Ten potom pečieme na horúcom plechu asi 3 minúty z každej strany alebo aj v horúcom oleji. Môže sa konzumovať namiesto pečiva ako príloha alebo samostatne natretá rôznymi nátierkami.
Zhrnutie: Pri tejto aktivite sme sa naučili, že mäso, ryby , vajcia a strukoviny sú zdrojom minerálnych 
látok, železa, zinku, tuku, vitamínov skupiny B, ryby- sú zdrojom omega-3 mastných kyselín, ktoré chránia človeka pred srdcovými ochoreniami a zároveň sú zdrojom vitamínu D. Strukoviny sú zdrojom horčíka potrebného pre zdravé zuby a kosti a správne fungovanie nervového systému. Bielok z vajíčka je čistá bielkovina, žĺtok je bohatý na tuky. Okrem toho vajcia obsahujú vitamín A,D,E,K, skupinu B, karotén. Okrem teoretických poznatkov sa žiaci naučili prakticky pripraviť strukovinové jedlo- šošovicovú polievku s múčnou plackou ( marikľou). 
